27/03/2013 | Administración LocalMunicipal
Miño
Notificación de acordo a Procorsa, S. L.

EDICTO Intentada a notificación ao interesado o día 06.03.2013, ás 11.56 horas, e o día 07.03.2013, ás 10.50 horas, no último domicilio coñecido, sen que se puidera practicar a mesma por ser devolta pola oficina de correos, sen ser posible a súa realización por causas non imputables á Administración, de conformidade co disposto nos artigos 58 e 59.5.º da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, notifícase a PROCORSA, S. L., mediante a publicación do presente anuncio no taboleiro de edictos do Concello no seu último domicilio e no BOP, o acordo adoptado na sesión extraordinaria da Xunta de Goberno Local de data 6 de febreiro de 2013: “4. OUTROS ASUNTOS QUE SE DESEXAREN SOMETER Á XUNTA DE GOBERNO LOCAL 4.3. RESOLUCIÓN DO EXPEDIENTE DE INCAUTACIÓN DE DEPÓSITO. Visto que por resolución de alcaldía da data 20.04.2012 acordouse: “PRIMEIRO.–Ordenar a Procorsa, S. L. que proceda no prazo máximo de trinta (30) días na rúa Carreira á retirada e reposición do valo de obra e desmontaxe do cabreado provisional que colga da fachada e o montaxe do mesmo, e na travesía do Curro o desescombro do valo derrubado, maleza e escombro nunha superficie de 90 m 2 e a realización de beirarrúas e pavimentación da zona de cesión e conexión ás redes municipais, segundo o indicado no informe da arquitecta técnica municipal de data 30-01-2012. SEGUNDO.–Advertir á interesada de que no suposto de incumprimento do ordenado o Concello procederá á execución subsidiaria a costa o interesado ou á execución forzosa mediante a imposición de multas coercitivas de 300 a 6.000 € que serán reiterables ata acadar a execución da actuación ordenada, e todo elo, sen prexuízo das responsabilidades de orde civil ou penal que poidan ser esixidas polos danos que poidan xerarse en bens e persoas como consecuencia da situación da parcela ou da edificación, de conformidade co disposto no artigo 216.2 da Lei 9/02”. Visto que con data de 16-05-2012 D. Nicolae Ionut Jannone Chenche, actuando en nome e representación de PROCORSA, S. L., presentou escrito no que se indica que a súa representada non é propietaria de ningunha promoción dende o 29-11-2011, por ter sido obxecto de execución hipotecaria, segundo sentenza xudicial. Visto que con data de 21-06-2012 remitiuse oficio da Alcaldía solicitando a PROCORSA, S. L., que ao non ter solicitada a transmisión da licenza de obras 2006/LI004/000061 procedera a identificar ao actual propietario da promoción urbanística, coa advertencia expresa de que no caso de non facelo continuarase o expediente co titular da licenza, por canto da mesma derivan as obrigas de urbanizar. Segundo obra no expediente administrativo intentouse a súa notificación nas datas 26-06-2012 e 27-06-2012, con resultado negativo e sendo devolta pola servizo de correos, non sendo posible a súa notificación. Visto que por resolución de alcaldía de data 07-09-2012 acordouse “PRIMEIRO.–Requirir a PROCORSA, S. L., que no prazo máximo de dez (10) días hábiles, a contar dende o seguinte á notificación da presente resolución, proceda a identificar ao actual propietario da promoción urbanística, e a comunicar por escrito a transmisión da licenza de obras, de conformidade co sinalado no artigo 8 da Lei 9/2002, e no artigo 13 do Decreto do 17 de xuño de 1955, polo que se aproba o Regulamento de servizos das corporacións locais. SEGUNDO.–Advertir á interesada de que no caso de que non proceda a identificar ao actual propietario da promoción urbanística procederase a continuar o expediente con PROCORSA, S. L., por ser a titular da licenza da que derivan as obrigas de urbanizar os terreos obxecto de cesión, por canto non consta no Concello que por vostede ou polo novo propietario se procedera a dar traslado da transmisión que ampara a referida promoción urbanística. NOTIFICAR a presente resolución aos interesados coa expresión dos recursos pertinentes”. RESULTANDO que segundo consta no expediente intentouse a notificación da resolución da Alcaldía de data 07-09-2012 por medio do servizo de correos nas datas do 18-09-2012, 21-09-2012, e 24-09-2012 con resultado negativo, polo que consonte aos artigos 58 e 59.5 da Lei 30/92, LRXAP-PAC, procedeuse a publicar no BOP núm.205, do 26-10-2012, e no taboleiro de anuncios do Concello da Coruña, o edito de notificación da referida notificación. Polo que ao día de hoxe a interesada PROCORSA, S. L., enténdese notificada aos efectos legais. RESULTANDO que no prazo concedido, dez días, PROCORSA, S. L. non presentou a identificación ao actual propietario aducido no seu escrito de data 16-05-2012, procede continuar o expediente iniciado contra a mesma por ser a titular da licenza de obras das que derivan as obrigas de urbanización dos terreos obxecto da cesión, e en concreto: na rúa Carreira á retirada e reposición do valo de obra e a desmontaxe do cabreado provisional que colga da fachada e a montaxe do mesmo, e na travesía do Curro o desescombro do valo derrubado, maleza e escombro nunha superficie de 90 m 2 e a realización de beirarrúas e pavimentación da zona de cesión e conexión ás redes municipais, segundo o indicado no informe da arquitecta técnica municipal de data 30-01-2012. RESULTANDO que na data de 03-12-2012 emítese o informe polo arquitecto municipal sobre o custe efectivo dos traballos: na rúa Carreira a retirada e a reposición do valo de obra e a desmontaxe do cabreado provisional que colga da fachada e a montaxe do mesmo, e na travesía do Curro o desescombro do valo derrubado, maleza e escombro nunha superficie de 90 m 2 e a realización de beirarrúas e pavimentación da zona de cesión e conexión ás redes municipais. No seu informe cifra o custe efectivo na contía de 10.838,50 €. RESULTANDO que na data de 29-11-2012 emítese polo tesoureiro municipal informe no que se acredita que PROCORSA S. L., como titular da licenza de obras 2006/LI004/000061, ten depositado un aval polo importe de 14.000, 00 €, prestado pola entidade AFIGAL, de acordo co previsto no artigo 56 do RD 1098/2001, de 12 de outubro, polo que se aproba o Regulamento xeral de contratos das administracións públicas, polo que no caso da declaración do incumprimento das condicións sinaladas na referida licenza, despois da súa notificación á titular da licenza e á entidade avalista, procederase á súa execución, de conformidade co establecido no art.62 do RXLCAP, co compromiso de pago da entidade avalista ao primeiro requirimento deste concello. RESULTANDO que a Xunta de Goberno Local na sesión celebrada o día 07-12-2012 acordou o seguinte:“PRIMEIRO.– Declarar o incumprimento das condicións impostas na licenza de obras 2006/LI004/000061 outorgada a PROCORSA, S. L., e proceder á execución subsidiaria das obras de urbanización, consistentes en: Rúa Carreira, a retirada e reposición do valo de obra e a desmontaxe do cabreado provisional que colga da fachada e a montaxe do mesmo, e na Travesía do Curro o desescombro do valo derrubado, maleza e escombro nunha superficie de 90 m 2 e a realización de beirarrúas e pavimentación da zona de cesión e conexión ás redes municipais, e valoradas polo Arquitecto Municipal na contía de 10.838,50 €.-SEGUNDO: Ao efecto da execución subsidiaria iniciar o expediente de contratación para que se proceda á adxudicación dos traballos sinalados.-TERCEIRO: Darlle audiencia previa á interesada PROCORSA, S. L. e a entidade avalista AFIGAL para que no prazo de dez días poidan comparecer e presentar as alegacións que estimen oportunas na defensa das súas intereses, e proceder á execución do aval bancario prestado pola entidade AFIGAL polo importe de 14.000,00 €, para garantir as condicións impostas na licenza de obras 2006/LI004/000061. CUARTO.–Notificar este acordo á interesada PROCORSA, S. L. e a entidade AFIGAL, de non ser posible a súa notificación, de acordo cos artigos 58 e 59.5 da Lei 30/1992, realizarase por medio da súa publicación no B. O. P. e no taboleiro de anuncios do Concello da Coruña, localidade do domicilio social da interesada. QUINTO.–Notificar á Tesourería Municipal”. RESULTANDO que a notificación do devandito acordo realizouse á interesada, PROCORSA, S. L., por medio do servizo de correos, con resultado negativo, polo que procedeuse á súa notificación por medio da publicación do edicto no BOP núm.7, do 10-01-2013, e no taboleiro de anuncios do Concello da Coruña, por corresponder ao seu último domicilio coñecido, no prazo legal para comparecer non presentou alegación algunha na defensa das súas intereses. A notificación á entidade avalista AFIGAL realizouse por medio do servizo de correos o día 18-12-2012, e en tempo e forma presenta na data de 31-12-2012, Rexistro de entrada núm.38 de 03-01-2013, as seguintes alegacións, que sucintamente son as seguintes: 1.ª.–Falta de comunicación a AFIGAL das irregularidades que afectaban á obra, causándolle indefensión; 2.ª.–A localización de Procorsa, S. L., é posible e ademais será a devandita sociedade a obrigada a facer fronte ás obrigas por ela asumidas; 3.ª.–A edificación avalada por AFIGAL xa non pertence a PROCORSA, S. L., senón a BANCO CAJA ESPAÑA. RESULTANDO que na data de 14-01-2013 emítese o informe do asesor xurídico municipal sobre as alegacións presentadas, no que literalmente se establece: “Dentro do prazo legalmente establecido pola entidade Afianzamientos de Galicia, Sociedad de Garantía Recíproca se presento escrito de alegacións en el que se indica, en síntese: 1.–Falta de comunicación a AFIGAL de las irregularidades que afectaban a la obra, causándolle indefensión a devandita entidade.2.–A localización de Procorsa, S. L. é posible e ademais será a devandita sociedade a obrigada a facer frente ás obrigas por ela asumidas.3.–A edificación avalada por AFIGAL xa non pertence a PROCORSA, S. L senón a Banco Caja España. En relación coas devanditas alegacións debe informarse: 1.–Non existe indefensión algunha de AFIGAL por canto non existe obriga legal de notificarlle actos relativos a procedementos non que non ostenta a cualificación de interesado, e así o expediente relativo a orde de execución, cuxa virtude se ordenaba a PROCORSA a realización dunha serie de obras sinaladas pola arquitecta técnica municipal no seu informe de data 30.01.2012 para dar cumprimento ao sinalado na licenza de obras 2006/LI004/000061 coa expresa advertencia de que no caso de que non se realizaran as obras indicadas se procedería a execución subsidiaria a costa do interesado foi obxecto de notificacións e publicacións a mercantil PROCORSA S. L, tendo AFIGAL a condición de interesado, xa que como sinala a propia entidade AFIGAL a obrigada a realización das obras era PROCORSA, S. L motivo polo que foi notificado nas formas legalmente establecidas a PROCORSA, S. L. Asemade, a indefensión alegada por AFIGAL non existe xa que os distintos actos realizados no expediente administrativo tiveron que ser publicados no Boletín Oficial da Provincia por canto non foi posible a notificación persoal a PROCORSA, S. L, e así debe sinalarse que si ben respecto a incoación do expediente administrativo a resolución de Alcaldía foi notificada a PROCORSA en data 16.03.2012 segundo obra no expediente administrativo e a resolución do expediente de orde de execución en data 02.05.2012, o resto dos actos administrativos non puideron ser notificados persoalmente a devandita mercantil, a pesar de realizar os dous intentos sinalados na Lei 30/1992, de 26 de novembro, facéndose necesaria a súa publicación no Boletín Oficial de A Provincia, de conformidade co sinalado nos artigos 58 e 59.5.º da Lei 30/1992, de 26 de novembro, polo que ao terse publicado non pode esgrimirse a falla de coñecemento dos devanditos requirimentos efectuados a PROCORSA, S. L. Polo que a devandita alegación debe ser desestimada.2.–En canto a posibilidade de notificar a PROCORSA, debe sinalarse que como consta no expediente administrativo polo Concello de Miño procedeuse a notificar persoalmente a PROCORSA, S. L. os diferentes actos que se adoptaron, se ben tal e como consta nos acuses de recibo obrantes no expediente administrativo non foi posible a súa notificación, o que motiva, en aplicación do previsto do artigo 59 da Lei 30/1992, do 26 de novembro, que se procedera a súa publicación no Boletín Oficial da Provincia e no taboleiro de edictos do Concello do seu último domicilio coñecido, polo que a actuación do Concello de Miño cumpre de maneira escrupulosa as previsións legalmente establecidas. Polo que a devandita alegación debe ser desestimada.3.–Ao respecto da falla de propiedade de PROCORSA, S. L. da edificación sobre a que pesar o deber, debe indicarse que o artigo 13 do Regulamento de Servizos das Corporacións Locais establece a obriga do antigo e do novo construtor ou empresario de comunicar por escrito a Corporación as transmisións de titularidade, sinalando claramente a suxeición de ambos a todas as responsabilidades que se deriven en tanto non comuniquen ao Concello a transmisión das licenzas. A este respecto debe sinalarse que PROCORSA non presentou ningunha alegación no expediente de orde de execución, ata o momento no que se resolveu o expediente, e así en data 16.05.2012 presentouse escrito indicando que xa non era propietaria de ningunha promoción, sen que se aportara documentación algunha acreditativa da afirmación esgrimida. Á vista do citado escrito, en data 22.06.2012 (r. s. n.º 2297) remitiuse requirimento para que identificara ao actual titular da edificación, non sendo posible, unha vez máis, a súa notificación a pesares de que se intentou en data 26.06.2012, ás 11.00 horas, e en data 27.06.2012 (ás 13.30 horas). Ante a imposibilidade de practicar a notificación do requirimento, en data 7.09.2012 dictouse resolución de Alcaldía no que se acordaba “requerir a PROCORSA, S. L. para que no prazo de 10 días procedera a identificar o actual propietario da promoción urbanística, coa advertencia expresa de que no caso de non identificara ao propietario actual procederíase a continuar co expediente con PROCORSA, S. L. por ser o titular da licenza de obras da que derivan as cargas de urbanizar os terreos obxecto de cesión. ”A devandita resolución de Alcaldía de data 07.09.2012 tampouco puido ser notificada persoalmente, a pesares da práctica dos dous intentos de notificación, sendo necesaria a súa publicación no B. O. P. n.º 205, de data 26.10.2012 e a súa remisión ao Concello de Coruña para que procedera a súa publicación no taboleiro de edictos do devandito Concello por ser o último domicilio coñecido da mercantil PROCORSA. Tendo en conta que na citada resolución de data 07.09.2012 xa se advertía que no caso de non identificar o propietario do inmoble procederíase a continuar o expediente co PROCORSA como titular da licenza da que derivan as obrigas de urbanizar os terreos obxecto da cesión, e a pesares dos requirimentos efectuados neste senso a PROCORSA, S. L. pola referida entidade non se presentou ningunha identificación dun novo titular nin se tivo aportado documentación que xustificara a existencia dun novo titular da promoción, polo que en aplicación do previsto no artigo 13 do Regulamento de servizos das corporacións locais deberá desestimarse a alegación presentada xa que nin o novo nin o antigo propietario notificaron ao Concello o cambio de titularidade polo que o antigo e do novo construtor ou empresario quedaran suxeitos a todas as responsabilidades que se deriven. É canto teño a ben informar. Non obstante o órgano competente decidirá o que estime oportuno. En Miño, a 14 de xaneiro de 2013. O asesor xurídico. Asdo.–Carlos Abal Lourido.” RESULTANDO que na data 29-01-2013 emítese pola arquitecto técnico municipal novo informe sobre a valoración das obras de urbanización, no que se constata un novo orzamento á baixa sobre o emitido na data do 03-12-2012, no que se axustan as unidades de obra, e orzamentándose na contía de 10.404,24 €. RESULTANDO que na data 04-02-2013 emítese polo tesoureiro municipal o informe-proposta de acordo, no que se propón a desestimación das alegacións presentadas por AFIGAL no seu escrito de data 31-12-2013 consonte ao informe do asesor xurídico municipal, a declaración do incumprimento das condicións da licenza de obras 2006/LI004/000061 concedida a PROCORSA, S. L. e a incautación do depósito prestado en aval bancario pola entidade AFIGAL polo importe de 14.000,00 €; requirir á entidade avalista AFIGAL para que proceda a ingresar na tesourería municipal a cantidade avalada de 14.000,00 €; e proceder á contratación dos traballos da execución subsidiaria das obras de urbanización, segundo o informe da arquitecto municipal de data 29-01-2013. CONSIDERANDO o establecido no artigo 98 da Lei 30/1992, LRXAP-PAC, en relación á execución subsidiaria, e no artigo 63 do RD 1098/2001, do 12 de outubro, RXLCAP, en relación á execución do aval depositado, e logo de ver os antecedentes sinalados que constan no seu expediente, a Xunta de Goberno Local, de conformidade cos informes do asesor xurídico municipal de data 14-01-2013 e do tesoureiro municipal de data 04-02-2013, por unanimidade dos concelleiros presentes (cinco dun total de cinco) acorda: 1.º.–Desestimar as alegacións presentadas pola entidade AFIGAL no seu escrito de data 31-12-2012 consonte ao informe do asesor xurídico municipal de data 14-01-2012.2.º.–Declarar a execución inmediata do acordo da Xunta de Goberno Local de data 07-12-2012 sobre a declaración de incumprimento das condicións da licenza de obras núm.2006/LI004/000061 concedida a PROCORSA, S. L. e a incautación do depósito prestado en aval bancario pola entidade AFIGAL polo importe de 14.000,00 €. 3.º.–Requirir á entidade avalista AFIGAL para que proceda a ingresar na tesourería municipal a cantidade avalada de 14.000,00 €, por medio de ingreso na conta bancaria de titularidade municipal aberta na entidade Novagalicia Banco, número 2080-0087-72-3110000015, nos prazos establecidos no art.62 da Lei xeral tributaria: Se a notificación da liquidación se realiza entre os días un e 15 de cada mes, dende a data de recepción da notificación ata o día 20 do mes posterior ou, se este non fose hábil, ata o inmediato hábil seguinte. Se a notificación da liquidación se realiza entre os días 16 e último de cada mes, dende a data de recepción da notificación ata o día cinco do segundo mes posterior ou, se este non fose hábil, ata o inmediato hábil seguinte. Advertíndolle que de non facelo así procederase á súa reclamación por medio da vía de constrinximento, coas consecuencias que se poidan derivar, de conformidade co establecido non art.º 98 e seguintes do Regulamento Xeral de Recadación.4.º.–Proceder á contratación dos traballos da execución subsidiaria das obras de urbanización, consistentes en: Rúa Carreira, a retirada e reposición do valo de obra e a desmontaxe do cabreado provisional que colga da fachada e a montaxe do mesmo; na travesía do Curro, ao desescombro do valo derrubado, maleza e escombro nunha superficie de 90 m 2; a realización de beirarrúas e a pavimentación da zona de cesión e a conexión ás redes municipais. Valoradas pola arquitecto técnica municipal na contía de 10.404,24 €. Á vista do custe real e efectivo das obras procederase á liquidación definitiva, e no caso de que o custe real e efectivo fora inferior á contía do aval incautado levarase a cabo a devolución do exceso á entidade avalista.5.º.–Notificar este acordo á tesourería municipal, á interesada PROCORSA, S. L. e á entidade AFIGAL, e de non ser posible a súa notificación, de acordo cos artigos 58 e 59.5 da Lei 30/1992, realizarase por medio da súa publicación no B. O. P. e no taboleiro de anuncios do Concello da Coruña, localidade do domicilio social da interesada.” RECURSOS O que lle comunico para o seu coñecemento e efectos, facéndolle saber que, de acordo co disposto na Lei 29/1998, do 13 de xullo, reguladora da xurisdición contencioso-administrativa, contra o presente acordo, que pon fin á vía administrativa, pode interpoñer alternativamente ou recurso de reposición potestativo, no prazo dun mes, que se contará dende o día seguinte ao da recepción desta notificación, ante o mesmo órgano que ditou o acto, ou recurso contencioso-administrativo, ante o Xulgado do Contencioso-Administrativo da Coruña, no prazo de dous meses, que se contarán dende o día seguinte ao da recepción desta notificación. Se optara por interpoñer o recurso de reposición potestativo non poderá interpoñer recurso contencioso–administrativo ata que aquel sexa resolto expresamente ou se producira a súa desestimación por silencio. Todo isto sen prexuízo de que poida exercitar calquera outro recurso que estime pertinente. Miño, 19 de marzo de 2013. A secretaria municipal Asdo.: Alejandra Rodríguez Menéndez